
มาตรการเผยแพร่ข้อมูลต่อสาธารณะ  
ขององค์การบริการส่วนตำบลปุโละปุโย
***********************************
	มาตรการเผยแพร่ข้อมูลต่อสาธารณะ  ขององค์การบริการส่วนตำบลปุโละปุโย  กำหนดขึ้นเพื่อการอำนวยความสะดวกและตอบสนองความต้องการของประชาชนในการเปิดเผยข้อมูลข่าวสาร  เพื่อให้เกิดการบริหารกิจการบ้านเมืองที่ดี  เป็นประโยชน์ต่อประชาชน  และเกิดความโปร่งใสในการดำเนินงานของหน่วยงานภาครัฐ  องค์การบริการส่วนตำบลปุโละปุโยมีแนวทางและมาตรการเผยแพร่ข้อมูลต่อสาธารณะ ดังนี้
1. แนวทางการพัฒนาและพิจารณาเนื้อหาในการเผยแพร่ข้อมูลข่าวสารต่อสาธารณะผ่าน
เว็บไซต์ของหน่วยงาน
	1.1. ปรับปรุงและพัฒนาเว็บไซต์ของหน่วยงานให้มีความทันสมัยเป็นปัจจุบัน  โดยคำนึงถึง
ความเหมาะสมกับสถานการณ์  และความพร้อมของบุคลากร/ทรัพยากรในหน่วยงาน  
	1.2. เผยแพร่ข้อมูลข่าวสารตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ
1.3. ให้ความสำคัญกับการคุ้มครองข้อมูลส่วนบุคคล  การรักษาความมั่นคงปลอดภัยบน
เว็บไซต์
	2. แนวทางการเผยแพร่ข้อมูลข่าวสารต่อสาธารณะต้องเผยแพร่ต่อสาธารณะ  ได้แก่
	2.1 ลักษณะ/ประเภทข้อมูลที่หน่วยงานต้องเผยแพร่ต่อสาธารณะ   ได้แก่
(1)โครงสร้างและจัดการองค์กรในการดำเนินงาน
(2)สรุปอำนาจหน้าที่ที่สำคัญและวิธีดำเนินงาน
(3)สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานของรัฐ
(4)กฎ มติคณะรัฐมนตรี  ข้อบังคับ  คำสั่ง  หนังสือเวียน  ระเบียบ  แบบแผน  และ
นโยบาย
(5)แผนงาน  โครงการ  ความก้าวหน้าของการดำเนินงาน  การใช้จ่ายงบประมาณ  
ผลผลิต/ผลลัพธ์ของโครงการ  การประเมินผลการปฏิบัติงานของหน่วยงาน
(6)แผนการจัดซื้อจัดจ้างประจำปี
(7)อื่นๆ ตามความเหมาะสม
		2.2 ระบุวิธีการ ขั้นตอนการดำเนินงาน  ระบุเวลาการดำเนินการและผู้มีหน้าที่รับผิดชอบในการเผยแพร่ข้อมูลต่อสาธารณะอย่างชัดเจน  
	2.3 กำหนดกลไกการกำกับติดตามการดำเนินงานเผยแพร่ข้อมูล
	3.กรณีเหตุการณ์สำคัญ  ฉุกเฉิน/เร่งด่วนเกิดขึ้นในพื้นที่ตำบลปุโละปุโย  และมีผลกระทบต่อ
ภาพลักษณ์ของตำบล  ให้หัวหน้าหน่วยงานที่เกี่ยวข้องกับเหตุการณ์ดังกล่าว  รายงานสถานการณ์ให้ปลัดองค์การบริการส่วนตำบลหรือนายกองค์การบริการส่วนตำบล  ทราบโดยด่วน

